קריירת מכללות.
מורס סיים את לימודיו באוניברסיטת פנסילבניה ב-1972, לאחר ששיחק כדורסל מכללות בפן קווייקרס, קבוצת הכדורסל של האוניברסיטה. הוא הוביל את הקבוצה בקליעות בכל אחת משלוש העונות, מ-1969/70 עד 1971/72, בהן מאזן הניצחונות-הפסדים של הקבוצה היה 78–6, כולל שתי הופעות ברבע גמר טורניר אליפות המכללות (1971 ו-1972). מורס נבחר להיכל התהילה חמשת הגדולים של פילדלפיה ב-1977.
קריירת מועדונים.
יכולת הקליעה של מורס עזרה למועדון הגדול של הליגה האיטלקית, פלקנסטרו וארזה לזכות בשלושה גביעי אירופה לאלופות בשנות ה-70 (1973, 1975 ו-1976), בשבע הופעות רצופות בגמר היורוליג, ולזכות בארבע אליפויות ליגה איטלקית, 1973, 1974, 1977, 1978). מורס הוביל את הליגה האיטלקית בנקודות במשך שש עונות. ממוצעי הקריירה שלו במשך 11 עונות ששיחק בליגה האיטלקית היו 27.8 נקודות ו-8.9 ריבאונדים למשחק. הוא קלע 60.9% מהשדה, 85.9% מקו העונשין ו-54.5% מהשלוש.
לאחר הפרישה.
בשנת 2007, מורס קיבל תואר שני באומנויות באיטלקית מאוניברסיטת וירג'יניה. בשנת 2009, כהוקרה על תרומתו על המגרש ומחוצה לו, מועצת העיר של וארזה הפכה את מורס לאזרח כבוד של העיר. בשנת 2016, לאחר תשע שנים של הוראת איטלקית במכללת סנט מרי באינדיאנה, פרש מורס מהוראה. כיום הוא מתגורר בפורטלנד, אורגון.
משפחת מונסטר (סרט עתידי)
עוני יחסי
עונת 2022/2023 בצ'מפיונשיפ
עונת 2022/2023 בפוטבול ליג צ'מפיונשיפ, היא העונה ה־30 במסגרת הפוטבול ליג צ'מפיונשיפ האנגלית.
הקבוצות שיסיימו במקומות הראשון והשני, יעפילו אוטומטית לפרמייר ליג, הקבוצות שיסיימו במקום 3–6, יתחרו ביניהן במשחקי הפלייאוף. שלוש הקבוצות שיסיימו במקומות האחרונים, ירדו לפוטבול ליג הראשונה.
שינויים בקבוצות הליגה.
הקבוצות שירדו לפוטבול ליג הראשונה.
הקבוצות שעלו מהפוטבול ליג הראשונה:
הקבוצות שירדו מהפרמייר ליג:
טבלת הליגה.
נכון ל-28 באוגוסט 2022
סטטיסטיקות.
שערים.
נכון ל-28 באוגוסט 2022
דג נסראללה
וילהלם, דוכס וירטמברג
וילהלם פרידריך קרל פיליפ אלברט ניקולאוס אריך מריה הרצוג פון וירטמברג (נולד ב-13 באוגוסט 1994) הוא ראש בית וירטמברג ואיש עסקים גרמני. הוא יו"ר Hofkammer des Hauses Württemberg, החברה המנהלת את היערות, החוות, היקבים והשיכונים של משפחת המלוכה לשעבר של ממלכת וירטמברג.
ביוגרפיה.
וילהלם נולד ב-13 באוגוסט 1994 והוא בנם הבכור של פרידריך, דוכס וירטמברג ושל מריה, נסיכת ויד, בתם של אולריך, נסיך ויד ואלקה פישר. הוא הוטבל בספטמבר 1994 עם דודיו אריך, נסיך Waldburg zu Zeil und Trauchburg, והנסיך וילהלם מוויד, כסנדקיו. יש לו שתי אחיות צעירות יותר, הדוכסית מארי אמלי (ילידת 1996) והדוכסית סופיה דורותיאה (ילידת 1997).
ב-9 במאי 2018, אביו של וילהלם מת בתאונת דרכים בעת שנסע בדרכו הביתה לפרידריכסהאפן. עם מות אביו, וילהלם הפך ליורש העצר של סבו, קרל, דוכס וירטמברג כראש בית וירטמברג. ביולי 2019 הוכרז גם כי וילהלם יהיה ראש ה-Württemberg Hofkammer בעתיד, המשרדים המנהליים של העסק המשפחתי.
ב-7 ביוני 2022 וילהלם ירש את מקומו כראש בית וירטמברג לאחר מותו של סבו, קרל, דוכס וירטמברג.
וילהלם לא נשוי. יורש העצר לראשות הבית הוא דודו מצד אביו של וילהלם, אברהרד, נסיך וירטמברג.
האגודה לשימור האמזונאס
האגודה לשימור האמזונאס (באנגלית: Amazon Conservation Association; ובקיצור: ACA) הוא ארגון ללא כוונת רווח הפועל לשימור המגוון הביולוגי של אגן האמזונאס.
הארגון.
הארגון נוסד ב-1999 על ידי האקולוגים הטרופיים אדריאן פורסיית' ואנריקה אורטיז, ופעיליו עובדים בשיתוף פעולה עם ארגונים מקומיים בפרו ובוליביה.
מטרתו העיקרית של הארגון היא לסייע בשימור על ידי ביצוע מחקרים מדעיים רלוונטיים בשטחי מחקר הנעים בין שפלת יער האמזונאס ליערות העננים ההרריים. שטחי מחקר אלו מכילים את המגוון הביולוגי הרחב והעשיר ביותר הידוע על פני כדור הארץ.
מריוס גריגוניס
מריוס גריגוניס (בליטאית: Marius Grigonis; נולד ב-26 באפריל 1994) הוא כדורסלן ליטאי ששיחק לאחרונה בצסק"א מוסקבה מהליגה המאוחדת של VTB והיורוליג בעמדות הקלע והסמול פורוורד. בתחילת 2022, עם פרוץ הפלישה הרוסית לאוקראינה, הוא עזב את הקבוצה.
קריירה מוקדמת.
לפני שהחל את הקריירה המקצועית שלו, גריגוניס שיחק בליגה הליטאית השנייה עם ז'לגיריס-ארווידאס סאבוניס, קבוצת המילואים של מועדון הפאר, במשך ארבע עונות. הוא היה חשוב לקבוצה במהלך עונת הבכורה שלו, וביסס את עצמו כמנהיג עד עונתו השלישית. הוא זכה במדליות ארד בשתי העונות האחרונות בקבוצה.
קריירה מקצועית.
ב-15 במאי 2013, גריגוניס זומן לסגל של ז'לגיריס למשחק מול ניז'ני נובגורוד בליגת ה-VTB.
בספרד (2013–2017).
בעונת 2013/14, גריגוניס הושאל לקבוצת הליגה הספרדית השנייה וסקה. הוא נבחר לחמישיית העונה של הליגה.
ב-14 באוגוסט 2014, גריגוניס חתם על חוזה לשנתיים עם באסקט מנרסה מליגת ה-ACB. לאחר ששיחק שתי עונות במנרסה, הוא חתם על חוזה לשתי עונות עם אופציה לאחת נוספת עם טנריפה ב-28 ביולי 2016. הוא נבחר ל-MVP של פיינל פור ליגת האלופות בכדורסל 2016/17. ב-13 ביולי 2017, גריגוניס נפרד מהקבוצה.
אלבה ברלין (2017–2018).
ב-13 ביולי 2017, הוא חתם על חוזה לשלוש שנים במועדון הגרמני אלבה ברלין.
חזרה לז'לגיריס (2018–2021).
ב-3 ביולי 2018, גריגוניס חזר לז'לגיריס קובנה וחתם על חוזה לשלוש שנים בקבוצה בה גדל. העונה שלו נקטעה בגלל פציעה בנובמבר 2019. ב-10 המשחקים הראשונים של עונת 2019/20, גריגוניס העמיד ממוצעים של 11.5 נקודות, 2.6 ריבאונדים ו-2.0 אסיסטים למשחק. ב-8 ביולי 2020, הוא חידש את חוזהו בקבוצה.
צסק"א מוסקבה (2021–2022).
ב-12 ביוני 2021, גריגוניס חתם על חוזה לשלוש שנים באלופת ה-VTB ומעצמת היורוליג הרוסית צסק"א מוסקבה. הוא העמיד ממוצעים של 8.5 נקודות, 1.9 אסיסטים ו-1.4 ריבאונדים למשחק.
ב-28 בפברואר 2022, עם הפלישה הרוסית לאוקראינה, הוא עזב את הקבוצה, כמו ג'ואל בולומבוי, טורניקה שנגליה, דניאל האקט וגבריאל לונדברג. בקבוצה האשימו אותו בהפרת חוזהו.
קריירה בנבחרת הלאומית.
גריגוניס ייצג את ליטא בטורנירי עד גיל 16, עד גיל 18, עד גיל 19 ועד גיל 20. הוא הוביל את קבוצתו לשתי מדליות כסף ומדליית ארד בארבעה טורנירים. בחצי גמר אליפות אירופה עד גיל 18 2012, קלע גריגוניס את סל הניצחון מול סרביה, ובסוף הטורניר הוא נכלל בחמישיית הטורניר. בשנת 2014, המאמן יונאס קזלאוסקאס כלל את גריגוניס בסגל המוקדם, שכלל 24 שחקנים, לנבחרת ליטא הבוגרת. עם זאת, הוא הוזמן למחנה האימונים של הנבחרת בפעם הראשונה רק ב-2016 וזומן לסגל לטורניר האולימפי בריו דה ז'ניירו 2016.
תולדות יהודי מזקובאצ'האזה
צוות שימור האמזונאס
צוות שימור האמזונאס (באנגלית: The Amazon Conservation Team (ACT)) הוא ארגון ללא כוונת רווח הפועל לשימור המגוון הביולוגי של אגן האמזונאס.
הארגון.
הארגון נוסד ב-1996 על ידי האתנובוטניסט מארק פלוטקין ופעילת השימור ליליאנה מדריגל.
הארגון פעיל בעיקר באזורים הצפון-מערביים, הצפון-מזרחיים והדרומיים של האמזונס. הוא פועל לקידום זכויות ילידים בבעלות וניהול קרקעות, הגדרה עצמית מול גופי הממשל עבור קהילות מקומיות באמזונאס, שמירה על יערות הגשם והגנה על המגוון הביולוגי של האזור, הגנה על מסורות רפואיות מקומיות ושמירה על זכויות קניין רוחני של קהילות בדרום אמריקה.
מטה הארגון הוא במחוז ארלינגטון, וירג'יניה, והוא מפעיל משרדי שטח בברזיל, קולומביה וסורינאם.
הכרה.
בשנת 2002 קיבל הארגון את פרס הסביבה של התוכנית הסביבתית של האו"ם כהוקרה על הישגי השימור שלהם. בשנת 2008, הארגון קיבל את פרס סקול ליזמות חברתית מקרן סקול. בנובמבר 2010 הארגון הוכר כחתן פרסי טכנולוגיה לשנת 2010 על ידי מוזיאון הטכנולוגיה בסן חוזה, על עבודתם עם טכנולוגיה כדי לסייע למיפוי האמזונס. בשנת 2015, הארגון קיבל את פרס 'לראות עולם טוב יותר' מ-DigitalGlobe, ספקית של תמונות לוויין ברזולוציה גבוהה, צילומי אוויר ותוכן גיאו-מרחבי.
אאוטרייט אקשן אינטרנשיונל
אאוטרייט אקשן אינטרנשיונל (באנגלית: OutRight Action International, לעיתים מוכר כ-OutRight) הוא ארגון לא-ממשלתי שעוסק בהפרות זכויות להט"ב. הארגון מתעד אפליה והפרות זכויות אדם על בסיס נטייתם המינית, זהות המגדרית, הביטוי המגדרי, ומאפייני המין שלהם בשיתוף עם פעילים, עורכי דין, תקשורת, ארגונים לא-ממשלתיים ובעלות ברית ברמה מקומית, אזורית, לאומית ובין-לאומית. הארגון משמש כארגון מייעץ במועצה הכלכלית-חברתית של האומות המאוחדות.
היסטוריה.
הארגון נוסד על ידי ג'ולי דורף ב-1990 בשם הוועדה הבין-לאומית לזכויות האדם של ההומוסקסואלים והלסביות (באנגלית: International Gay and Lesbian Human Rights Commission; בראשי תיבות: IGLHRC), ונרשם כארגון ללא כוונת רווח ב-7 בנובמבר 1990. על אף שהתמקד בתחילה בהפרות זכויות להט"ב ברוסיה, הארגון פעיל כעת בחלקים רבים של העולם, כולל אמריקה, אפריקה, המזרח התיכון ואסיה. מטה הארגון נמצא בניו יורק. משרדי החברה נמצאים גם בחוף המערבי של ארצות הברית, ספרד ומנילה. לארגון יש ארכיון דיגיטלי של תיעוד זכויות להט"ב למטרות חינוך ומחקר.
מאז 1994, הארגון מעניק את פרס פליפה דה סוזה לכבוד פעיל או ארגון זכויות אדם.
הארגון מעניק מדי פעם, מאז 2001, את פרס Outspoken למצטיינים מיוחדים. פרס Outspoken "מכיר בהנהגה של בעל ברית עולמי לקהילה הגאה אשר הביטוי הבוטה שלה תרמה באופן משמעותי לקידום הזכויות וההבנה של להט"בים בכל מקום".